-312-

ཐུགས་རྗེ་ཆེན་པོ་ལ་བརྟེན་པའི་བླ་མའི་རྣལ་འབྱོར་འདི་ཕྱིར་དགེ་བའི་སྨོན་ལམ།
སྟོང་དུ་གང་གི་མཚན་ཙམ་ཡང༌། །ཐོས་པར་དཀའ་བ་རྒྱལ་བའི་བསྟན་པ་དང་། །
ལན་ཅིག་ ཙམ་ ཞིག་ མཇལ་བའི་ གནས་སྐབས་འདིར། །ཉིན་རེ་བཞིན་ དུ་བག་
ཆགས་ཐེབས་པར་ཤོག ། །མདོར་ན་དལ་རྟེན་ལན་ཅིག་ཐོབ་དུས་འདིར། །རང་
གིས་རང་ལ་ཕན་པ་བྱ་དགོས་པས། །ཚེ་ཐུང་འདི་ཡི་བྱ་བ་ཅི་བྱས་བླ། །གཏན་གྱི་
མདུན་མ་སྒྲུབ་པར་བྱིན་གྱིས་རློབས། །གནས་སྐབས་སུ་ཡང་ཚེ་རིང་ནད་མེད་
ཅིང་། །ཕྱི་ནང་ཉེར་འཚེ་ཐམས་ཅད་ཞི་བ་དང་། །ཆོས་དང་སྲིད་ཀྱི་དཔལ་འབྱོར་
མ་ལུས་པ། །གོང་ནས་གོང་དུ་འཕེལ་བའི་བཀྲ་ཤིས་ཤོག །
ཅེས་པ་འདི་ནི་དད་སྟོབས་དང་ལྡན་པ་གཉའ་ནང་གནས་ཆེན་བསྟན་འཛིན་
ཚེ་རིང་གིས་འཆི་ཁར་ཆོས་ལ་བག་ཆགས་འཇོག་པའི་ཐབས་སུ་རྒྱུན་དུ་སྙིང་ལ་
བཅང་ཆོག་པའི་གདམས་པ་ཞིག་དགོས་ཞེས་བསྐུལ་བ་ལ་བརྟེན་ནས།
ཡེ་ཤེས་རྒྱལ་མཚན་གྱིས་བཀྲ་ཤིས་བསམ་གཏན་གླིང་དུ་སྦྱར་བའོ།།
དགེ་སློང་
།།
༈ ། ན་མོ་གུ་རུ། བསླུ་མེད་ བླ་ མ་ཡི་དམ་རྫོགས་ སངས་རྒྱས། །ཕན་བདེའི་
འབྱུང་ གནས་ ལུང་ རྟོགས་ དམ་ པའི་ཆོས། །བསོད་ནམས་ཞིང་མཆོག་ འཕགས་
མཆོག་དགེ་འདུན་ཏེ། །སྐྱབས་གནས་དཀོན་མཆོག་གསུམ་ལ་ཕྱག་འཚལ་ལོ། །
དངོས་བཤམས་ཡིད་སྤྲུལ་མཆོད་པ་མ་ལུས་འབུལ། །ཐོག་མེད་ནས་བསགས་
སྡིག་ལྟུང་ཐམས་ཅད་བཤགས། །སྐྱེ་འཕགས་དགེ་བ་ཀུན་ལ་རྗེས་ཡི་རང་། །
དཔལ་ལྡན་བླ་མ་བསྐལ་བརྒྱར་བཞུགས་སུ་གསོལ། །དགེ་བ་ཅི་བསགས་སངས་
རྒྱས་ཐོབ་ཕྱིར་བསྔོ། །གླིང་བཞི་རི་རབ་རིན་ཆེན་མཎྜལ་དང་། ཁྱད་པར་བདག་
ལུས་བྲན་དུ་འབུལ་ལགས་ན། །མགོན་པོ་ཐུགས་རྗེ་མངའ་བའི་ཚོགས་རྣམས་
ཀྱིས། །བཞེས་ནས་བདག་རྒྱུད་བྱིན་གྱིས་བརླབ་ཏུ་གསོལ། །སྔོན་བསགས་དགེ་
-313-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༠༽
བས་དལ་འབྱོར་ལུས་ཐོབ་ཀྱང༌། །ཉོན་མོངས་ལས་ངན་དབང་གིས་མི་ཚེ་འདས། །
དལ་བ་སྟོང་ལོག་བདག་ལ་ཐུགས་རྗེས་གཟིགས། །སེམས་རྒྱུད་ཆོས་དང་མཐུན་
་བྱིན་གྱིས་རློབས། །སྙིགས་དུས་སྐྱེ་བོའི་ཚེ་ནི་གློག་དང་འདྲ། །གློ་བུར་ཉིད་དུ་
མི་ འཆིའི་ གདེང་ མེད་ ཅིང་། །ཤི་ནས་ གར་ སྐྱེའི་ རང་ དབང་ མ་ མཆིས་ པས། །
ཐུགས་རྗེས་གཟིགས་ཤིག་བླ་མ་དཀོན་མཆོག་གསུམ། །འདི་ཕྱི་བར་དོའི་གནས་
སྐབས་ཐམས་ཅད་དུ། །བསླུ་མེད་བླ་མ་མཆོག་གསུམ་མ་གཏོགས་པ། །རེ་སའི་
སྐྱབས་གནས་གཞན་དུ་མ་མཆིས་པས། །ཐུགས་རྗེས་གཟིགས་ལ་ལམ་སྣ་དྲང་དུ་
གསོལ། །ལྷག་པར་ བོད་ཁམས་ ཡོངས་ ཀྱི་ ལྷ་ གཅིག་པུ། །རྗེ་བཙུན་ སྤྱན་ རས་
གཟིགས་དབང་ཐུགས་རྗེ་ཅན། །བདག་སྙིང་པདྨོའི་ཟེའུ་འབྲུར་རྟག་བཞུགས་ལ། །
འདི་ ཕྱི་ བར་དོའི་ ལམ་སྣ་དྲང་ དུ་ གསོལ། །མི་རྟག་འཆི་བ་དྲན་པར་བྱིན་ གྱིས་
རློབས། །ས་ལམ་མྱུར་དུ་བགྲོད་པར་བྱིན་གྱིས་རློབས། །ཕྱི་མ་བདེ་བ་ཅན་དུ་དྲང་
དུ་གསོལ། །སྐྱེ་བ་ཀུན་ཏུ་ཡང་དག་བླ་མ་དང་། །འབྲལ་མེད་ཆོས་ཀྱི་དཔལ་ལ་
ལོངས་སྤྱོད་ཅིང་། །ས་དང་ལམ་གྱི་ཡོན་ཏན་རབ་རྫོགས་ནས། །རྡོ་རྗེ་འཆང་གི་
གོ་འཕང་མྱུར་ཐོབ་ཤོག །
ཅེས་འདི་ཕྱི་བར་དོ་ཐམས་ཅད་དུ་སྙིང་ལ་བཅང་རྒྱུའི་བསླབ་བྱ་རྒྱུན་དུ་ཁ་
ཏོན་བྱས་ཆོག་པ་ཉུང་ངུ་ཞིག་དགོས་ཞེས་དད་ལྡན་གཉེར་པ་ཚེ་རིང་ཕུན་ཚོགས་
ཀྱིས་བསྐུལ་བ་ལ་བརྟེན་ནས། དགེ་སློང་ཡེ་ཤེས་རྒྱལ་མཚན་གྱིས་བཀྲ་ཤིས་
བསམ་གཏན་གླིང་དུ་སྦྱར་བའོ། །འདིས་ཀྱང་འགྲོ་ཀུན་ཐུགས་རྗེ་ཆེན་པོས་རྗེས་
སུ་འཛིན་པར་གྱུར་ཅིག ། །།
༈ ན་མོ་གུ་རུ་ལོ་ཀེ་ཤྭ་རཱ་ཡ། སྲས་བཅས་རྒྱལ་བ་ཀུན་གྱིས་མ་ཐུལ་བའི། །
-314-

ཐུགས་རྗེ་ཆེན་པོ་ལ་བརྟེན་པའི་བླ་མའི་རྣལ་འབྱོར་འདི་ཕྱིར་དགེ་བའི་སྨོན་ལམ།
བདག་ཅག་སྙིགས་དུས་འགྲོ་བའི་མགོན་གཅིག་པུ། །རྗེ་བཙུན་བླ་མ་ཐུགས་རྗེའི་
གཏེར་ཆེན་ལ། །སྙིང་གི་ཁོང་ནས་གུས་བས་ཕྱག་འཚལ་ལོ། །གང་གི་མཚན་ཙམ་
ཡིད་ལ་དྲན་པས་ཀྱང༌། །སྲིད་ཞིའི་འཇིགས་པ་མ་ལུས་སེལ་མཛད་པ། །རྗེ་བཙུན་
བླ་མ་སྤྱན་རས་གཟིགས་མགོན་ལ། །བྱང་ཆུབ་སྙིང་པོའི་བར་དུ་སྐྱབས་སུ་མཆི། །
ལྷག་པར་བསིལ་ལྡན་ལྗོངས་ཀྱི་འགྲོ་རྣམས་ལ། །མ་ནོར་ལམ་བཟང་སྟོན་མཛད་
ཐུགས་རྗེ་ཅན། །རྗེ་བཙུན་བླ་མ་ཐུགས་རྗེ་ཆེ་མགོན་ལ། །གསོལ་བ་འདེབས་སོ་
བདག་རྒྱུད་བྱིན་གྱིས་རློབས། །དེང་ནས་བཟུང་སྟེ་ཚེ་རབས་ཐམས་ཅད་དུ། །བླ་
མ་ཐུགས་རྗེ་ཆེན་པོས་རྗེས་བཟུང་སྟེ། །གནས་སྐབས་མཐར་ཐུག་བསམ་དོན་མ་
ལུས་པ། །འབད་མེད་ལྷུན་གྱིས་གྲུབ་པའི་བཀྲ་ཤིས་ཤོག །
ཅེས་བླ་མ་དང་ཐུགས་རྗེ་ཆེན་པོ་དབྱེར་མེད་དུ་གསོལ་བ་འདེབས་ཚུལ་
འདི་ལྟ་བུ་ཞིག་དགོས་ཞེས་དད་ལྡན་བྱང་སེམས་ཀྱིས་བསྐུལ་བ་ལ་བརྟེན་ནས།
དགེ་སློང་ཡེ་ཤེས་རྒྱལ་མཚན་གྱིས་སྨན་ཁབ་སྨད་ཀྱི་ལྷ་ཁང་དུ་སྦྱར་བའོ།།
།།
༈ ན་མོ་གུ་རུ་མུ་ནི་ཨིནྡྲ་ཡ། ཕྱོགས་བཅུའི་ཞིང་བཞུགས་རྒྱལ་བ་སྲས་
བཅས་དང་། །རྒུད་ པ་ ཀུན་ སེལ་ལུང་རྟོགས་དམ་པའི་ཆོས། །འདྲེན་ པ་ མཆོག་
གྱུར་འཕགས་ཚོགས་རྣམས་ཀྱི་མཐུས། །བདག་གི་སྨོན་པའི་གནས་འདི་འགྲུབ་
གྱུར་ཅིག །ཐོག་མེད་དུས་ནས་ད་ལྟ་ཡན་ཆོད་དུ། ཁམས་གསུམ་འཁོར་བའི་རྒྱ་
མཚོ་ཆེན་པོ་འདིར། །ལས་ཉོན་རླུང་གིས་བདས་ཤིང་གཡེངས་གཡེངས་ནས། །
མཐོ་དམའ་ཀུན་ཏུ་ངལ་གསོ་མེད་པར་འཁྱམས། །བླ་མ་མཆོག་གི་ཐུགས་རྗེའི་
ནུས་མཐུ་ཡིས། །ད་རེས་སྟབས་ལེགས་དལ་འབྱོར་མི་ལུས་ཐོབ། །ཡར་འགྲོ་མར་
འགྲོའི་འདམ་ཀ་བྱུང་དུས་འདིར། །གཏན་གྱི་མདུན་མ་སྒྲུབ་ལ་འབད་པར་བྱ། །
-315-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༠༽
ཟླ་ མེད་ སྟོན་ པ་ ཐུགས་ རྗེ་ ཅན་ དེ་ཡིས། །གདུལ་བྱའི་ཁམས་དང་ བསམ་ པ་ ལ་
གཟིགས་ནས། །ཆོས་ཕུང་བརྒྱད་ཁྲི་བཞི་སྟོང་བཀའ་སྩལ་པ། །དེ་ལས་ རང་ ་གི་
བགོ་སྐལ་བླང་བར་བྱ། །བཀའ་དང་བསྟན་བཅོས་ཀུན་གྱི་སྙིང་པོའི་དོན། །སྔོན་
བྱོན་དམ་པ་རྣམས་ ཀྱི་ ཐུགས་དམ་མཐིལ། །ཟབ་ལམ་བླ་མ་ལྷ་ཡི་རྣལ་འབྱོར་
ལ། །ཉིན་མཚན་ཀུན་ཏུ་འབད་པ་ལྷུར་བླང་བྱ། །དེས་ན་རྗེ་བཙུན་བླ་མ་ཐུགས་རྗེ་
ཅན། །བདག་གི་སྤྱི་བོའི་པད་ཟླའི་སྟེང་བཞུགས་ལ། །སྐུ་གསུང་ཐུགས་ཀྱི་ བྱིན་
རླབས་མ་ལུས་པ། །ད་ལྟ་ཉིད་དུ་བདག་ལ་སྩལ་དུ་གསོལ། །ཐུགས་ནི་རྒྱལ་ཀུན་
མཁྱེན་བརྩེའི་ངོ་བོ་ཉིད། །གསུང་ནི་དམ་ཆོས་མ་ལུས་འབྱུང་བའི་གནས། །སྐུ་ནི་
ཐ་མལ་སྣང་ངོར་དགེ་འདུན་ཚུལ། །མཆོག་གསུམ་ཀུན་འདུས་བླ་མཪ་གསོལ་བ་
འདེབས། །རྒྱལ་ བ་ སྲས་བཅས་ ཀུན་གྱི་ནང་ནས་ཀྱང་། །སྙིགས་ དུས་ འགྲོ་ ལ་
ཐུགས་རྗེ་ཆེས་ལྷག་པ། །གངས་རིའི་མགོན་པོ་རྗེ་བཙུན་སྤྱས་རས་གཟིགས། །བླ་
མ་ཐུགས་རྗེ་ཆེན་པོར་གསོལ་བ་འདེབས། །རྒྱལ་བ་ཀུན་གྱི་འཕྲིན་ལས་ལྷ་མོའི་
གཟུགས། །བཅོམ་ལྡན་རྗེ་བཙུན་འཕགས་མ་སྒྲོལ་མ་ཡང་། །མགོན་པོ་ཁྱོད་ལས་
གཞན་དུ་མ་མཆིས་པས། །རྒྱལ་ཀུན་ངོ་བོ་བླ་མར་གསོལ་བ་འདེབས། ཁམས་
གསུམ་འཁོར་བའི་སེམས་ཅན་ཐམས་ཅད་ལ། །ཐུགས་རྗེའི་སྤྱན་རས་སྟོང་གིས་
གཟིགས་མཛད་ནས། །ཉམ་ཐག་བདག་གི་མགོན་དུ་ལེགས་བྱོན་པ། །རྗེ་བཙུན་
ཐུགས་རྗེ་ཅན་ལ་གསོལ་བ་འདེབས། །རྒྱལ་དང་རྒྱལ་སྲས་ཀུན་གྱིས་ཡལ་བོར་
བ། །མ་རུང་གདུལ་དཀའ་དམུ་རྒོད་བདག་ཅག་ལ། །མ་ནོར་ལམ་བཟང་གསལ་
བར་སྟོན་མཛད་པ། །རྗེ་བཙུན་ཐུགས་རྗེ་ཅན་ལ་གསོལ་བ་འདེབས། །ལེགས་
ཚོགས་ཀུན་གྱི་རྩ་བ་ཟླ་མེད་པ། །ཐེག་མཆོག་ལམ་སྟོན་བཤེས་གཉེན་དམ་པ་
-316-

ཐུགས་རྗེ་ཆེན་པོ་ལ་བརྟེན་པའི་བླ་མའི་རྣལ་འབྱོར་འདི་ཕྱིར་དགེ་བའི་སྨོན་ལམ།
ཡིས། །འབྲལ་བ་མེད་པར་རྗེས་སུ་འཛིན་པ་དང༌། །ཅི་གསུང་བཀའ་བཞིན་སྒྲུབ་
པར་བྱིན་གྱིས་རློབས། །དལ་འབྱོར་རྙེད་དཀའ་ཚེ་ལ་ལོང་མེད་ཅིང་། །ཕྱི་མར་
ངན་འགྲོའི་སྡུག་བསྔལ་བཟོད་དཀའ་བས། །དཀར་ནག་ལས་འབྲས་ཡང་དང་
ཡང་བསམ་ནས། །སྡིག་སྤོང་དགེ་སྒྲུབ་ནུས་པར་བྱིན་གྱིས་རློབས། །འདུས་བྱས་
མི་ རྟག་ ནམ་ མཁའི་ གློག་ དང་ འདྲ། །ལོངས་ སྤྱོད་ མི་ རྟག་རྩྭ་ རྩེའི་ ཟིལ་ པར་
མཚུངས། །འཁོར་བའི་གནས་ན་ཡིད་བརྟན་ཅང་མེད་པས། །ཐར་པའི་བཙན་ས་
ཟིན་པར་བྱིན་གྱིས་རློབས། །མཐོ་དམའ་བར་མའི་འགྲོ་བ་འདི་དག་རྣམས། །སྐྱེ་
བ་སྔ་མ་སྔ་མ་མང་པོ་རུ། །རང་གི་དྲིན་ཅན་ཕ་མ་ཉིད་ཡིན་པས། །བྱམས་དང་
སྙིང་རྗེ་འབྱོངས་པར་བྱིན་གྱིས་རློབས། །རྒྱལ་སྲས་དམ་པ་རྣམས་ཀྱི་ཐུགས་དམ་
མཐིལ། །རིན་ཆེན་བྱང་ཆུབ་སེམས་མཆོག་ཆེར་བསྐྱེད་ནས། །མཁའ་མཉམ་འགྲོ་
བ་མ་ལུས་སྒྲོལ་བའི་ཕྱིར། །ཆ་ཚང་ལམ་ལ་སློབ་པར་བྱིན་གྱིས་རློབས། །ཐོག་
མེད་དུས་ནས་ཁམས་གསུམ་འཁོར་བ་འདིར། །འཆིང་བྱེད་བདག་འཛིན་འཁྲུལ་
པ་འདི་ཡིན་པས། །ཆོས་ཀུན་བདག་མེད་སྟོང་པའི་གནས་ལུགས་ལ། །འཁྲུལ་
མེད་ངེས་ཤེས་འདྲོངས་པར་བྱིན་གྱིས་རློབས། །འགྲོ་ཀུན་སྡུག་བསྔལ་བརྒྱ་ཡིས་
མནར་བའི་ཚུལ། །བསམ་ཚེ་བཟོད་གླགས་མེད་པའི་སྙིང་རྗེ་ཡིས། །མྱུར་ལམ་རྡོ་
རྗེ་ ཐེག་ པའི་ སྒོར་ ཞུགས་ ནས། །ལམ་ བཟང་ མྱུར་ དུ་ བགྲོད་ པར་ བྱིན་ གྱིས་
རློབས། །མདོར་ན་འདི་ཕྱི་བར་དོ་ཐམས་ཅད་དུ། །བླ་མ་མཆོག་ལས་རེ་གནས་
གཞན་མེད་པས། །ཟབ་ལམ་བླ་མ་ལྷ་ཡི་རྣལ་འབྱོར་གྱིས། །གཏན་གྱི་མདུན་མ་
འགྲུབ་པར་བྱིན་གྱིས་རློབས། །གནས་སྐབས་སུ་ཡང་ཚེ་རིང་ནད་མེད་ཅིང་། །
ཆོས་ ལྡན་ བསམ་ པ་ མཐའ་ དག་ འགྲུབ་པ་དང་། །དཀར་ཕྱོགས་སྐྱོང་བའི་སྲུང་
-317-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༠༽
པས་གྲོགས་མཛད་ནས། །བཀྲ་ཤིས་བདེ་ལེགས་ཆེན་མོས་ཁྱབ་གྱུར་ཅིག །
ཅེས་འཕགས་མཆོག་ཐུགས་རྗེ་ཆེན་པོ་དང་རྗེ་བཙུན་སྒྲོལ་མ་ལམ་མ་ནོར་
པར་སྟོན་པའི་བླ་མ་གསུམ་དབྱེར་མེད་དུ་བྱས་ཏེ་གདུང་ཤུགས་དྲག་པོས་གསོལ་
བ་འདེབས་ཚུལ་འདི་ལྟ་བུ་ཞིག་དགོས་ཞེས་དད་སྟོབས་ཕུན་སུམ་ཚོགས་པ་སྨུ་ཕུ་
ནས་སྡེ་པ་པདྨ་སྲི་རྒྱལ་གྱིས་བསྐུལ་བ་ལ་བརྟེན་ནས། དགེ་སློང་ཡེ་ཤེས་རྒྱལ་
མཚན་གྱིས་བཀྲ་ཤིས་བསམ་གཏན་གླིང་དུ་སྦྱར་བའོ།། །།
།དུས་
༈ བླ་མ་ཐུགས་རྗེ་ཆེན་པོའི་ལྷ་ཚོགས་ལ། །རྩེ་གཅིག་གུས་པས་གསོལ་བ་
བཏབ་ པའི་ མཐུས། ། །ཐུགས་ རྗེ་ ཆེ་ ལྡན་བླ་མ་དམ་པ་ཡིས། །ཚེ་རབས་ ཀུན་ ཏུ་
རྗེས་སུ་འཛིན་གྱུར་ཅིག །ལེགས་ཚོགས་ཀུན་གྱི་རྩ་བ་དགེ་བའི་བཤེས།
རྣམ་ཀུན་ཏུ་མཉེས་པ་ལྷུར་བྱེད་ཅིང་། །ཞལ་ལས་འོངས་པའི་ཟབ་རྒྱས་བདུད་རྩི་
ཡིས། །བདག་རྒྱུད་སྨིན་ཅིང་གྲོལ་བ་ཉིད་གྱུར་ཅིག །ཚེ་འདིའི་བདེ་སྡུག་སྔོན་གྱི་
ལས་ལས་འབྱུང༌། །ཕྱི་མར་ཅིར་འགྱུར་ད་རེས་རག་ལས་པས། །སྡིག་པ་སྤོང་ཞིང་
དགེ་བ་སྒྲུབ་པ་ལ། །ཉིན་མཚན་ཀུན་ཏུ་བརྩོན་པ་ལྷུར་ལེན་ཤོག །གལ་ཏེ་ཉོན་
མོངས་ ལས་ངན་དབང་ བཙན་ པས། །ལུས་ངག་ཡིད་ཀྱིས་ཉེས་ སྤྱོད་ བྱུང་ བའི་
ཚེ། །བླ་མ་ཐུགས་རྗེ་ཆེན་པོའི་ནུས་མཐུ་ཡིས། །དེ་མ་ཐག་ཏུ་བྱང་ཞིང་དག་གྱུར་
ཅིག ། །སྐྱབས་ གསུམ་ ཀུན་ འདུས་ རྗེ་ བཙུན་ སྤྱན་ རས་ གཟིགས། །བདག་ སྙིང་
པདྨོའི་ཟེའུ་འབྲུར་རྟག་བཞུགས་ལ། །ཐེག་མཆོག་ལམ་བཟང་རྒྱུད་ལ་བསྐྱེད་བྱས་
ནས། །མྱུར་དུ་སངས་རྒྱས་གོ་འཕང་ཐོབ་གྱུར་ཅིག །
ཅེས་ཐུགས་རྗེ་ཆེན་པོའི་བླ་མའི་རྣལ་འབྱོར་གྱི་མཇུག་ཏུ་སྨོན་ཚིག་སྙིང་
པོར་དྲིལ་བ་རྒྱུན་དུ་ཁ་ཏོན་བྱས་ཆོག་པ་ཞིག་དགོས་ཞེས་དད་ལྡན་ཕུན་ཚོགས་
-318-

ཐུགས་རྗེ་ཆེན་པོ་ལ་བརྟེན་པའི་བླ་མའི་རྣལ་འབྱོར་འདི་ཕྱིར་དགེ་བའི་སྨོན་ལམ།
རྒྱལ་པོས་བསྐུལ་བ་ལ་བརྟེན་ནས། དགེ་སློང་ཡེ་ཤེས་རྒྱལ་མཚན་གྱིས་བཀྲ་ཤིས་
བསམ་གཏན་གླིང་དུ་སྦྱ